MEGA โบรกเชียร์ซื้อเคาะเป้า 63 บาท จับตากำไร Q4/64 โตแรงในรอบ 4 ปี
MEGA โบรกเชียร์ซื้อเคาะเป้า 63 บาท จับตากำไรไตรมาส 4/64 โตแรงในรอบ 4 ปี-คาดปี 65-66 โตเด่นต่อเนื่อง
MEGA โบรกเชียร์ซื้อเคาะเป้า 63 บาท จับตากำไรไตรมาส 4/64 โตแรงในรอบ 4 ปี-คาดปี 65-66 โดดเด่นต่อเนื่อง
27 ม.ค. 2565

บล.ฟินันเซีย ไซรัส ระบุในบทวิเคราะห์วันนี้ (26 ม.ค.2565) ว่า  บริษัท เมก้า ไลฟ์ไซแอ็นซ์ จำกัด (มหาชน) หรือ MEGA คาดกำไรปกติไตรมาส 4/2564 ลดลง 13% เทียบไตรมาสก่อนหน้า, โต 2% เทียบช่วงเดียวกันของปีก่อน ชะลอจากฐานสูงและจบปี2564 โต 33% เทียบช่วงเดียวกันของปีก่อนโตแรงสุดในรอบ 4 ปี
โดยทิศทางผลประกอบการยังเป็นขาขึ้นจากพฤติกรรมใส่ใจดูแลสุขภาพการออกสินค้าใหม่ๆ (เร็วๆนี้เตรียมออกฟ้าทะลายโจร) การเปิดตลาดใหม่ และ Brand ที่แข็งแกร่ง คาดกำไรปี 2565-2566 โต 12% CAGR
ด้านราคาหุ้นปัจจุบันมี PEG 1.5  เท่าต่ำกว่าอดีตที่ 2 และมี PE 18.8 เท่า ต่ำกว่ากลุ่มค้าปลีกที่ 28-33 เท่า ยังคงราคาเป้าหมาย 63 บาท แนะนำ “ซื้อ”